आखिर उद्देश्य का बाटे ??
रौवा कौनो सरकारी ऑफिस में चल जाईं त केहू के एक मिनट के फुर्सत नईखे जे रौवा से बातो करे ..
एगो कॉमन दृश्य होला ....मोट , मोट फाइल रसरी से बाँधल मेज पर दुनो वोर गांजल रही ..एगो फाइल खुलल रही ...जेहिपर बाबू कुछ लिखत रहियें , आ अफसर के कमरा में जाईं त दू चार गो लोग बैठल , सबके चेहरा पर गंभीरता , अफसर भी एकदम गंभीर ...आ बीच, बीच् में कौनो बाबू मोट फाइल लेके आवत रहिएँ , आ कुछ धीरे, धीरे समझा के , आ फाइल पर एगो चिरई बैठवा के जात रहियें ...
हम जब भी एहिजा जायीले, त अपना पर बड़ा कोफ़्त होला ...आ एगो हीन भावना लेके ही आयीले ....हम त व्यापार करीले , आ आपन आ कई लोग के रोजगार भी उपलब्ध करावे के कोशिस करीले ...हर साल टैक्स भी भरीले , काहे कि विज्ञापन में देखिले कि हमरा टैक्स से ही, हमरे देश के रक्छा होला, सड़क बनेला, पूल बनेला आ न जाने का का ... होला ...लेकिन हमहूँ कबो एतना लिख ना पाईले , चाहे एतना गंभीर लाग के काम ना क पाईले ....
तब रोज विचार आवेला कि आखिर सब लोग मिल के का लिखेला ????
कई जाने से जाने के कोशिस कईनी, लेकिन दुत्कार छोड़ के औरी कौनो जबाब ना मिलल ...सभे बोलेला कि अरे रौवा तरह से हमन के आपन व्यापार नईखे न ..एहिजा त नियम, कायदा में बंधल बानी जा , आ सब कुछ नियम के अन्दर करे के पड़ेला...अगर एगो लिखाई आ निर्णय गलत निकली त नौकरिये चली जाई ...
हमार एगो साथे के पढ़ल सिंह झारखण्ड में पानी वाला विभाग में इंजिनीयर इन चीएफ़ बनले ...एगो लल बत्ती वाला गाडी लेके घरे अईलन , हमर जिज्ञाषा वैसने रहे ...आ पूछनी...बड़े गंभीर हो के का , का समझवले , हम दूसरा दीं वुनके ओफ्फिस भी गईनी , आ वोहिजा भी सब के खूब व्यस्ते देखनी ...वुहे बतिया बार , बार मन में आवे.....आ एतना धैर्य भी ना रहे कि , साथे बैठ के देखीं कि आखिर करत का बा लोग ...
खैर हम उनके ओफ्फिस में बैठनी, चाय आईल ...और दू गो सुपरेतेंडिंग आ २ गो एक्सेकुतिव इंजिनीयर भी बैठल रहे लोग...सबके सब गंभीर चेहरा लिहले ...हमार जिज्ञासा औरी बढ़ गईल...आ ना रहल गईल हम ओउछ बैठनी....
" ये भाई लोग....आखिर तू लोग एतना मेहनत क के ...विभाग के कौना उद्देश्य के पूरा करत बाद लोग ? " सब लोग सिंह साहब के दोस्त के सामने विद्वत्ता जमावे खातिर ..आपन , आपन विचार देवे लागल ...वैसही जैसे ऑफिस में मेहनत के दृश्य रहेला .....हम फेर रोकनी आ पूछनी कि देख भाई लोग हम ये मामले में बुद्धू हईं , तनी सादा भाषा में बताव लोग....लेकिन वू लोग फेर वुहे..
हम आजीज आ के फेर पूछनी कि अरे भाई... गवईं भाषा में तोहन लोगन के काम त झारखण्ड के लोगन के साफ़ पानी पियावे के ह न ....हन कि ना ?? सब लोग थोड़ी देर चुप रही के सिंह के मुंह देखे लागल ...फेर सिंह ही लाज रखे खातिर बोलनन कि ...हन , काम त ईहे ह ......
हम पूछनी कि झारखण्ड के त बात छोड़ द, राजधानी में भी ३०% लोग के पानी ठीक से नईखे मिळत ...त आखिर एतना मेहनत कौना चीज पर होत रहेला .....फेर वुहे जबाब ...अरे रौवा नईखी जानत इ सरकारी विभाग में हमन के हाथ बंधाल रहेला , सब काम नियम कायदा से करे के पड़ेला ...आ का..का..का... वुहे .मिट्ठू राम के ....राम , राम , राम
ये चर्चा से हम आपन जिज्ञासा त शांत कईले चाहत बानी ...एगो सवाल सबसे पूछल चाहत बानी कि ...
" अगर विभाग के मूल भूत उद्देश्य के दिशा में कौनो कदम नईखे बढ़त , त सब के सोचे के चाहीं कि हम गलत तरफ दौड़त बानी , आ हमके रुक के अब सोचे के जरूरत बा , कि सही दिशा का होखे के चाहीं .."
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva